open-index/open-wikipedia-markdown huggingface dataset:
Kristina Lugn

**Gunhild Bricken Kristina Lugn** (14. marraskuuta 1948 Tierp – 5. toukokuuta 2020) oli ruotsalainen runoilija ja näytelmäkirjailija.

Lugn valmistui humanististen tieteiden kandidaatiksi vuonna 1972 ja julkaisi samana vuonna ensimmäisen runokokoelmansa (*Om jag inte*). Lungin läpimurtoteos oli 1983 ilmestynyt *Bekantskap ösnkas med äldre bildad herre*. Lapsen näkökulmasta on kirjoitettu *Percy Wennerfors* (1972).

Lugn sai elämänsä aikana useita palkintoja, kuten Svenska Dagbladetin kirjallisuuspalkinnon vuonna 1989. Hänet valittiin 5. lokakuuta 2006 Ruotsin akatemiaan.

Hän johti Tukholmassa Teater Brunnsgatan Fyraa, jonka perusti alun perin näyttelijä Allan Edwall. Lugn teki myös keskusteluohjelmaa *Kristina Lugns bokcirkel*, jota on esitetty Suomessa nimellä *Ruotsalainen lukupiiri*.

## Palkinnot ja tunnustukset
;Lähde
* De Nios stora pris 2011
*Nils Ferlin-priset 2000
* Stiftelsen Selma Lagerlöfs litteraturpris 1999
* Svenska Dagbladetin kirjallisuuspalkinto 1989
* Ruotsin radion runopalkinto 1991

## Lähteet
Art Garfunkel – Across America

**Art Garfunkel – Across America** on Art Garfunkelin konserttitaltiointi New Yorkin Ellis Islandilla vuodelta 1996. Konsertti pidettiin kolmena peräkkäisenä iltana. Across America on Garfunkelin ainoa virallinen taltioitu konsertti, ja se pidettiin hänen 12-vuotisen Amerikan läpikävelynsä päättymisen kunniaksi, johon myös nimi viittaa. Se on myös Garfunkelin ensimmäinen soolouran konsertti, jossa hän laulaa Simon & Garfunkel -duon lauluja.

Konsertti teemoittuu matkustamiseen, juuriin, identiteetin etsintään ja oikeudenmukaisuuteen. Laulaja-lauluntekijä selvittää musiikkikappaleiden väleissä matkan nostamia ajatuksia ja kertoo avoimesti vaiheistaan ja näkemyksistään maailmanmenosta yleensäkin. Art kertoo juttuja myös suhteestaan Paul Simoniin ja kaksikon keskinäisestä köydenvedosta duon alkuvuosilta. Vierailevina tähtinä ovat James Taylor ja Michael Brecker, joka soittaa saksofonia ensimmäisessä ja viimeisessä kappaleessa. Myös Garfunkelin vaimo Kim Cermak laulaa taustalla ja niin ikään heidän poikansa James esiintyy myös.

Konsertti on julkaistu CD:nä, VHS:nä ja DVD:nä. CD ei sisällä *Cecilia*-kappaletta, mutta siinä on kappaleet *I Only Have Eyes For You* sekä *I Will*, jotka taas puuttuvat DVD:ltä ja VHS:ltä.

## Kappaleet

# *A Heart In New York* – 3:25
# *A Poem On The Underground Wall* – 2:08
# *I Only Have Eyes For You* – 3:02 (vain CD)
# *Scarborough Fair* – 3:19
# *Homeward Bound* – 2:58
# *Cecilia* – 3:16 (vain DVD/VHS)
# *Crying In The Rain* (duetto James Taylorin kanssa) – 2:03
# *El Condor Pasa* (If I Could) – 3:22
# *All I Know* – 3:12
# *Bright Eyes* – 3:28
# *Bridge Over Troubled Water* – 4:43
# *Mrs. Robinson* – 3:21
# *The 59th Street Bridge Song (Feelin´ Groovy)*
# *I Will* – 2:17 (vain CD)
# *April Come She Will* – 2:18
# *The Sound Of Silence* – 3:27
# *Grateful* – 4:49
# *Goodnight, My Love* – 2:36

## Kokoonpano

* Art Garfunkel: laulu 
* Eric Weissberg: kitara, basso, mandoliini
* Warren Bernhardt: piano, koskettimet
* David Biglin: syntetisaattori, laulu
* Tommy Igoe: rummut, lyömäsoittimet
* Kim Cermak: laulu
Kyösti Käyhkö

**Kyösti Käyhkö** (27. huhtikuuta 1912 Pietari – 13. lokakuuta 1973) oli suomalainen näyttelijä, sanoittaja ja järjestäjä.

Käyhkö näytteli työväenteattereissa Kajaanissa, Kotkassa ja Helsingissä sekä kaikkiaan 44 elokuvassa. Elokuvaroolit olivat pieniä, muistettavimpia rooleja kahdessa Valentin Vaalan ohjaamassa elokuvassa: konnaroolit elokuvissa *[[Dynamiittityttö]]* (1944) ja *[[Omena putoaa...]]* (1952) sekä konttoripäällikkö Suonperän osa elokuvassa *[[Yövartija vain...]]* (1940). Hän toimi järjestäjänä muutamassa Suomen Filmiteollisuuden ja Suomi-Filmin elokuvassa. Hän kirjoitti myös laulunsanoituksia pakinoita ja kuunnelmia, ohjasi harrastajanäyttämöillä ja toimi Mustikkamaan kesäteatterin johtajana.

Kyösti Käyhkön isä oli junailija Juho Käyhkö, joka oli näyttelijä-teatterinjohtaja Aku Käyhkön veli. Kyöstin äiti oli Aina Lovisa (os. Palmros). Kyösti oli keskimmäinen kolmesta neljän vuoden välein Pietarissa syntyneestä veljeksestä. Vanhin 1908 syntynyt veli Kavo Käyhkö perusti Cultor Oy -nimisen rakennus- ja asfalttifirman. Nuorin veli, 1916 syntynyt Kauko Käyhkö oli Kipparikvartetin keulahahmona tunnettu laulaja-näyttelijä. Kauko Käyhkö teki myös pitkän uran elokuvissa ja teatterissa. Juho ja pojat muuttivat Helsinkiin alkuvuodesta 1917.

Kyösti Käyhkön vaimo oli Kaisu (os. Koivunen). Heillä on yksi poika Kimmo, jolle kummisetä Kauko teki 5-vuotissyntymäpäiväksi tunnetun lastenlaulun "Kimmon Puuhevonen".

## Filmografia (näyttelijänä)

*Tukkipojan morsian (1931)
*Syntipukki (1935)
*Kaikki rakastavat (1935)
*VMV 6 (1936)
*Vaimoke (1936)
*Koskenlaskijan morsian (1937)
*Lapatossu (1937)
*Kuriton sukupolvi (1937)
*Vieras mies tuli taloon (1938)
*Nummisuutarit (1938)
*Laivan kannella (1938)
*Seitsemän veljestä (1939)
*Helmikuun manifesti (1939)
*Suotorpan tyttö (1940)
*Serenaadi sotatorvella eli sotamies Paavosen tuurihousut (1940)
*Kyökin puolella (1940)
*SF-paraati (1940)
*Yövartija vain... (1940)
*Miehen tie (1940)
*Tavaratalo Lapatossu & Vinski (1940)
*Kulkurin valssi (1941)
*Jos oisi valtaa... (1941)
*Totinen torvensoittaja (1941)
*Poikamies-pappa (1941)
*Yli rajan (1942)
*Suomisen Ollin tempaus (1942)
*Onni pyörii (1942)
*Hopeakihlajaiset (1942)
*Rantasuon raatajat (1942)
*Niin se on, poijaat! (1942)
*Tyttö astuu elämään (1943)
*Jees ja just (1943)
*Vaivaisukon morsian (1944)
*Nainen on valttia (1944)
*Herra ja ylhäisyys (1944)
*Dynamiittityttö (1944)
*Ballaadi (1944)
*Hiipivä vaara (1944)
*Sylvi (1944)
*Ihmiset suviyössä (1948)
*Omena putoaa... (1952)
*Vieras mies (1957)
*Totuus on armoton (1963)
*Juokse kuin varas (1964)
*Mummoni ja Mannerheim (1971–1973) (televisiosarja)

## Lähteet
Lubok

**Lubok** (, ) eli **niinipuupiirros** on vanha venäläinen painokuva, jonka aiheina voi olla kansansatu, uskonto, politiikka tai usein yksinkertaisesti talonpoikien keskuuteen jaettavat laulut tai tanssit. Tavallisesti värikkäitä lubok-vedoksia tehtiin 1600-luvun puolivälistä ensimmäiseen maailmansotaan asti. Lubokeissa kuvat on usein koottu arkin molemmille reunoille ja keskellä on suuri keskuskuva. Teksti kulkee kuvien alla ja puhekuplissa. Pietari Suuri on usein toistuva aihe. Lubokeja on huomattava kokoelma Helsingin yliopiston kirjastossa. Halpoina kansanpainoksina tehdyt kuvat innostivat venäläisiä avantgardetaiteilijoita 1900-luvun alussa, kuten Mihail Larionovia ja Natalja Gontšarovaa. Erityisen tunnettuja ovat Gontšarovan Tulilintu-lavastussuunnitelmat. Karkea ja pelkistävä tyyli vetosi muun muassa uusprimitivisteihin ja kubofuturisteihin.

Lubok oli yhtä hyvin ukrainalainen ilmiö. Termiä käytetään myös näennäis-etnografisista kiertävien teatterien esityksistä. 1800-luvun lopulla lubok-teattereita oli noin 70. Teattereita oli vielä NEP-kauteen asti. Berezil-teatteri hyödynsi lubokia satiireissaan.

## Lubokeja

Tiedosto:MichaelLubok.jpg|*Arkkienkeli Mikael*, 1688.
Tiedosto:Lubok alkonost.JPG|*[[Alkonost]]*, 1800-luku.
Tiedosto:Ilya Muromets and Nightingale the Robber.jpg|*[[Ilja Muromets]] ja Ryöstäjä Satakieli*, 1800-luku.
Tiedosto:Kulikovo lubok.jpg|*[[Kulikovon taistelu]]*, 1890-luku.
Tiedosto:Gibel Pavla Kolomenskogo.jpg|1800-luku.
Tiedosto:KotKazansky.jpg|*Kazanin kissa*, 1800-luku.
Tiedosto:Лубок Медведь с козою прохлаждается.png|*Karhu ja vuohi sovittelevat*, 1800-luku.
Tiedosto:Babayaga lubok.jpg|*[[Baba Jaga]] ratsastaa sialla ja taistelee kauheaa krokotiiliä vastaan*, 1700-luvun alku.


## Lubok-vaikutteista modernismia

Tiedosto:Peasant Woman with Buckets, by Kazimir Malevich.jpg|Kazimir Malevitš, *Talonpoikaisnainen*, ämpärit ja lapsi, 1912. 
Tiedosto:Wilhelm's Merry-Go-Round.jpg|Kazimir Malevitš, *Keisari Vilhelmin karuselli*, 1914.
Tiedosto:Polenova Ivan Tsarevich.jpg|Jelena Polenova, *Iivana tsaari*.
Tiedosto:Plakat mayakowski gross.jpg|Vladimir Majakovski, Juliste, 
Tiedosto:Russian Wonder Tales 081.jpg|Ivan Bilibin, *Vasilisa*, 1899.
Tiedosto:Smithy (Rozanova, 1912).jpg|Natalja Gontšarova, *Sepän paja*, 1912.


## Katso myös

* Venäjän ja Neuvostoliiton avantgarde
* Sirin
* Slaavilainen mytologia
* Modernismi

## Lähteet

## Aiheesta muualla

* Lubok , Venäjän kansalliskirjasto  
* Alexander Boguslawski, Russian Lubok
Josh Harding

**Joshua Joel Harding** (s. 18. kesäkuuta 1984 Regina, Saskatchewan) on ammattilaisuransa lopettanut kanadalainen jääkiekkomaalivahti. Harding pelasi Minnesota Wildin organisaatiossa koko NHL-uransa. Ensimmäisen ottelunsa NHL:ssä Harding pelasi kaudella 2005–2006. Harding on pelannut myös Wildin farmiseurassa, Houston Aerosissa, 118 ottelua. Harding toimi Minnesotan kakkosvahtina kaudet 2008–2009 ja 2009–2010 Niklas Bäckströmin ollessa joukkueen ykkösmaalivahti. Harding loukkaantui vakavasti ennen kauden 2010–2011 alkua harjoitusottelussa St. Louis Bluesia vastaan ja hänen polvensa leikattiin. Harding ei pystynyt pelaamaan kaudella yhtään ottelua. Kaudeksi 2011–2012 Harding teki paluun Wildin tolppien väliin.

Harding edusti Kanadaa vuoden 2009 jääkiekon maailmanmestaruuskilpailuissa, jossa hän toimi joukkueen kolmosmaalivahtina. Kanada voitti kisoissa MM-hopeaa. 

Hardingilla diagnosoitiin MS-tauti lokakuussa 2012, mutta hän jatkoi silti uraansa. Kesäkuussa 2013 hänet palkittiin Bill Masterton Memorial Trophylla, jonka myöntämisperusteina ovat sisukkuus, hyvä urheiluhenki ja omistautuminen jääkiekolle. Harding lopetti uransa kauteen 2014-2015.

## Tilastot

## Lähteet

*  Viitattu 27.7.2010
*  Viitattu 27.7.2010
*  Viitattu 27.7.2010
* Samlin tietopankki
### Viitteet
Lehtinapsijat

**Lehtinapsijat** (*Phyllomyias*) on tyrannien heimoon kuuluva lintusuku. Sukuun kuuluu 13 lajia.

## Lehtinapsijoihin (''Phyllomyias'') kuuluvia lajeja
* Andiennapsija (*Phyllomyias sclateri*)
* Brasilianlehtinapsija (*Phyllomyias fasciatus*)
* Cerradonapsija (*Phyllomyias reiseri*)
* Harmaalakkinapsija (*Phyllomyias plumbeiceps*)
* Harmaapäänapsija (*Phyllomyias griseocapilla*)
* Lehtinapsija (*Phyllomyias burmeisteri*)
* Nokilakkinapsija (*Phyllomyias nigrocapillus*)
* Ruosteperänapsija (*Phyllomyias uropygialis*)
* Tuhkalakkinapsija (*Phyllomyias cinereiceps*)
* Tuhkatöyhtönapsija (*Phyllomyias griseiceps*)
* Venezuelanlehtinapsija (*Phyllomyias urichi*)
* Viherlehtinapsija (*Phyllomyias virescens*)
* Yungasinanpsija (*Phyllomyias weedeni*)

## Lähteet

## Aiheesta muualla
*ITIS: Phyllomyias
Sitraatti

**Sitraatti** ([C6H5O7]3−) on sitruunahapon anioni, suola tai esteri.

Elintarvikkeiden lisäaineina käytetään erilaisia sitraatteja seuraavilla E-koodeilla:
* E 331 Mononatriumsitraatti, dinatriumsitraatti ja trinatriumsitraatti
* E 332 Monokaliumsitraatti ja trikaliumsitraatti
* E 333 Monokalsiumsitraatti, dikalsiumsitraatti ja trikalsiumsitraatti
* E 380 Triammoniumsitraatti
* E 1505 Trietyylisitraatti

## Muita sitraatteja
* rauta(II)sitraatti
* rauta(III)sitraatti
* sinkkisitraatti

## Lähteet
* Duodecimin terveyskirjasto
* PubChem: Citrate 
* Elintarvikeviraston lisäaineopas (PDF)
Kääpiötypäköt

**Kääpiötypäköt** (*Myiornis*) on tyrannien heimoon kuuluva lintusuku. Sukuun kuuluu 4 lajia.

## Kääpiötypäkköihin (''Myiornis'') kuuluvia lajeja
* Nokipäätypäkkö (*Myiornis atricapillus*)
* Perunkääpiötypäkkö (*Myiornis albiventris*)
* Täpläkorvatypäkkö (*Myiornis auricularis*)
* Töpökääpiötypäkkö (*Myiornis ecaudatus*)

## Lähteet

## Aiheesta muualla
*ITIS: Myiornis
Navarranseisoja

**Navarranseisoja** (, ) on espanjalainen metsästyskoira. Se ei kuulu FCI:n virallisiin rotuihin, mutta se on sekä Espanjan Kennelliiton että Alianza Canina Latina -järjestön hyväksymä.

## Ulkomuoto
Rodulla on epätavallinen keskeltä kahtiajakautunut kirsu tai niin sanottu *tuplakirsu*. Tämän epätavallisen ominaisuuden uskotaan antavan koiralle erityisen herkän hajuaistin, mikä on tärkein syy sille että siitä jalostettiin metsästyskoira.

Nykyinen navarranseisoja on mannermaisten kanakoirien tyyppinen metsästyskoira, joka osoittaa riistan seisomalla. Sillä on lyhyt karvapeite, joka voi olla maksavalkoinen tai oranssivalkoinen ja joka on useimmiten pilkuttunut samaan tapaan kuin lyhytkarvaisella saksanseisojalla. Pää ja suuret laikut karvapeitteessä ovat yleensä yksivärisiä. Koiralla on leveä pää ja se on tukeva eläin, painaa 27–33 kg ja on säkäkorkeudeltaan 48–57 cm. Korvat ovat pitkät.

## Alkuperä
 
Navarranseisojaa pidetään monien eurooppalaisten lintukoirien kantarotuna. Sen uskotaan polveutuneen 1100-luvulla talbot houndista ja muista ajokoirista. Desmond Morriksen mukaan se polveutuisi kuitenkin *de monte*-tyyppisestä sabueso españolista ja muinaisesta rodusta nimeltä *pachon iberico* ("iberianseisoja"). Sen uskotaan saavuttaneen huippusuosion Espanjan aateliston joukossa 1700- ja 1800-luvuilla ja se melkein kuoli sukupuuttoon Espanjan sisällissodan jälkeen. Muutama rodunharrastaja kiersi maata etsiäkseen jäljelle jääneitä yksilöitä ja elvytti jalostuskannan.

Kansainvälinen kennelliitto FCI ei ole vielä hyväksynyt navarranseisojaa viralliseksi roduksi.

### Vaikutus muihin rotuihin
Tuplanenäinen andientiikerikoira, joka löydettiin Etelä-Amerikasta, polveutuu luultavasti espanjalaisten konkistadorien 1500-luvulla alueelle tuomista navarranseisojista.

## Navarranseisoja kulttuurissa

Lainaus: - Navarranseisoja:

… noina verrattomina onnellisuuden päivinä se metsästi pachón-koira seuranaan

– Moral of Peralta, 1912

## Lähteet
### Viitteet

## Aiheesta muualla
*''Pachón Navarro ~ Old Spanish Pointer''. (esp)
*''Perdiguero Navarro'', Continental Kennel Club (en)
*''Double-nosed dog not to be sniffed at'', BBC News
Joan Cusack

**Joan Mary Cusack** [ˈkjuːsæk] (s. 11. lokakuuta 1962 New York, New York, Yhdysvallat) on yhdysvaltalainen näyttelijä ja kaksinkertainen Oscar-ehdokas. Hänen tunnetuimpiin rooleihinsa kuuluvat *[[Kavahda naapuriasi]]* (1999), *[[Morsian karkuteillä]]* (1999), *[[Toy Story 2]]* (1999), *[[In ja Out]]* (1997), *[[Grosse Pointe Blank – Palkkamurhaaja pikkukaupungista]]* (1997), *[[Yhdeksän kuukautta]]* (1995), *[[Addams Family II]]* (1993) ja *[[Working Girl – tieni huipulle]]* (1988). Nykyään hänet tunnetaan draamakomediasta *[[Hävyttömät]]*, jossa hän näyttelee Sheila Jacksonia.

## Palkinnot
* Commitment to Chicago Award (2000)
* Annie (2000)
* Blockbuster Entertainment Award (2000)
* Golden Satellite Award (1998)
* Chlotrudis Award (1998)
* American Comedy Award (1989, 1998, 2000)
* Critics Choice Award (1998)
* NYFCC Award (1997)
* STFC Award (1997)

### Ehdokkuudet
* Daytime Emmy (2005)
* Chlotrudis Award (2000)
* Teen Choice Award (2000)
* Oscar (1989, 1998) Paras naissivuosa
* Saturn (1994, 2000)
* Golden Globe (1998)
* Blockbuster Entertainment Award (1998)
* OFCS Award (1998)
* American Comedy Award (1996)

## Yksityiselämä
Joan Cusack on naimisissa Richard Burken kanssa. He menivät naimisiin vuonna 1993. Heillä on kaksi poikaa, jotka ovat syntyneet vuosina 1997 ja 2000. Cusack on näyttelijä John Cusackin isosisko. 

## Aiheesta muualla

*
Nadim Thabet

**Nadim Thabet** (s. 10. lokakuuta 1984 Tripoli, Libya) on libyalais-tunisialainen jalkapallomaalivahti. Hän edustaa Tunisian pääsarjassa pelaavaa ES Sahelia.

## Ura
Thabet aloitti uransa Zeramdinessa, josta hän siirtyi myöhemmin ES Saheliin. Kaudella 2007–2008 Thabet nousi Sahelin toiseksi varamaalivahdiksi Aymen Mathlouthin ollessa ykkösmaalivahti. Thabet siirtyi kuitenkin kesken kauden lainalle Stade Gabésieniin, jossa hän pelasi kauden loppuun asti. Kaudella 2008–2009 Thabet lainattiin Jendouba Sportiin, jossa hän oli joukkueen ykkösmaalivahtina. Jendouba Sportin pudottua kauden päätteeksi sarjatasoa alemmaksi Thabet siirtyi kesällä 2009 lainalle Stade Tunisieniin, jossa hän oli kaudella 2009-2010 varamaalivahtina.

## Aiheesta muualla
* Kawarji 
* Transfermarkt 
* Weltfussball 
* Nadim Thabet ES Sahelin sivustolla
Kuutio (kuinka aurinko voitettiin)

**Kuutio (kuinka aurinko voitettiin)** on Apulannan kymmenes, 5. marraskuuta 2008 julkaistu studioalbumi. *Kuutio* on Apulannan kolmas omakustanne. *Kuution* musiikkityyli on enemmän Apulannan ensimmäisten levyjen tyylistä. Levyltä julkaistiin rajoitettu värivinyylipainoksena julkaistu single ”Vauriot”. Toinen single ”Ravistettava ennen käyttöä” julkaistiin 4. helmikuuta 2009. Molemmat kipusivat singlelistan ykkösiksi, ”Vauriot” heti ensimmäisellä viikollaan ja ”Ravistettava ennen käyttöä”. Albumi nousi Suomen virallisen listan sijalle 2, ja se myi platinaa viidentenä Apulannan levynä.

Levy sai Emma-gaalassa *Rock-albumi*-palkinnon vuonna 2008.

## Kappaleet
Sävellykset ja sanat Toni Wirtanen, sovitukset Apulanta.

# 
# 
# 
# 
# 
# 
# 
# 
# 
# 

## Kokoonpano
* Toni Wirtanen – laulu ja kitara 
* Simo ”Sipe” Santapukki – rummut
* Sami Lehtinen – basso

+

* Antti Pitkäjärvi – taustalaulut ja koskettimet

### Tuotanto
* Jyrki Tuovinen – tuottaja, äänittäjä, miksaaja
* Svante Forsbäck – masteroija

## Arvostelut
* Dome.fi: 
* Kaleva: *negatiivinen*
* Rumba: *ristiriitainen*
* Soundi: 
* V2.fi: 

## Lähteet
Ole Bremseth

**Ole Bremseth** (s. 2. tammikuuta 1961) on entinen norjalainen mäkihyppääjä, kaksinkertainen MM-mitalisti. Hän edusti Hokksundin urheiluseuraa.

Bremseth kuului Oslon MM-kilpailuissa 1982 Norjan joukkueeseen, joka voitti kultaa joukkuemäen kilpailussa ennen Itävaltaa ja Suomea. Normaalimäessä hän saavutti Armin Koglerin ja Jari Puikkosen jälkeen pronssia. Suurmäen kilpailussa hän sijoittui viidenneksi. 

Bremseth kilpaili maailmancupissa 1980-luvun taitteesta vuoteen 1986 saakka. Hän voitti yhteensä kuusi osakilpailua – kaikki kaudella 1981–1982, jolloin hän voitti Lahdessa, Štrbské Plesossa ja Planicassa sekä normaali- että suurmäen kilpailut. Uransa aikana hän oli maailmancupin osakilpailuissa lisäksi kolme kertaa toinen ja kolme kertaa kolmas. Cupin kokonaispisteissä hän sijoittui kaudella 1981–1982 viidenneksi ja kaudella 1982–1983 kahdeksanneksi. 

## Lähteet
*
Space rock

**Space rock** ( on yksi rock-musiikin alalajeista. Tyylillisesti se on ottanut vaikutteita progressiivisesta rockista, psykedeelisestä musiikista sekä elektronisesta musiikista. Tyypilliseen space rock -kappaleeseen kuuluvat pitkät, yleensä hidastempoiset instrumentaaliosuudet syntetisaattoreilla ja kokeellisella kitaroinnilla varustettuna. Sanoitukset käsittelevät tieteisaiheisia teemoja. Tunnetuimpia genreen kuuluvia yhtyeitä ovat englantilaiset Pink Floyd ja Hawkwind. Nykyään monet 1990- ja 2000-luvun vaihtoehtobändit yhdistetään genreen, vaikka musiikki on tyylillisesti ollut melodisempaa ja yksinkertaisempaa. 

## Historia
Space rock syntyi 1960-luvun loppupuolella psykedeelisen ja progressiivisen musiikkiliikkeen yhteydessä. Pioneerina voidaan pitää Pink Floydia, jonka ensimmäiset albumit käsittelivät scifi-aiheita. Myös The Byrds, Jimi Hendrix ja The Rolling Stones (etenkin kappaleessa ”2000 Light Years From Home”) käyttivät sanoituksissaan ja musiikissaan kyseisiä teemoja. 

1970-luvun space rock -artisteja olivat mm. Gong, Van Der Graaf Generator, Amon Düül II, David Bowie ja varsinkin Hawkwind, jonka *[[Space Ritual]]* -albumia pidetään yhtenä genren tärkeimmistä albumeista. Tieteiskirjailija Michael Moorcock osallistui yhtyeen toimintaan kirjoittamalla sanoituksia ja esiintymällä konserteissa. Vuosikymmenen lopulla ja 1980-luvulla uusien kaupallisempien musiikkivirtausten (esim. punk, new wave, disco) myötä proge- ja space rock -yhtyeet joko hajosivat tai alkoivat soittaa kaupallisempaa materiaalia (esim. Pink Floyd).   

1990-luvulla termillä alettiin kuvata brittiläisiä ja amerikkalaisia vaihtoehtoyhtyeitä kuten The Verve, My Bloody Valentine, The Flaming Lips, Monster Magnet ja Ozric Tentacles. Space rockiin syntyi myös alalajeja, kuten noise pop, stoner rock ja ambient pop. Yhdysvalloissa, missä Hawkwindin ja Gongin kaltaiset space rock -legendat olivat saaneet yhä uusia kuulijoita ja seuraajia, järjestettiin Strange Daze -festivaali vuosina 1997–2000, jossa maan space rock -yhtyeet esiintyivät.   

2000-luvulla avaruusteemat ovat edelleen osa populaarimusiikkia. 21:nnen vuosisadan tunnetuimpia space rock -yhtyeitä ovat olleet mm. Radiohead, Muse ja The Mars Volta. Suomessa space rockia ovat soittaneet mm. Kuusumun Profeetta ja Hidria Spacefolk.

## Lähteet
Stadionul Ghencea

**Stadionul Ghencea** on jalkapallostadion Romanian pääkaupungissa Bukarestissa. Romanian pääsarjassa pelaava FC Steaua Bukarest pelaa stadionilla kotiottelunsa. Stadionul Ghencea oli ensimmäinen Romaniaan rakennettu jalkapallostadion, ja se avattiin 9. huhtikuuta 1974. Alun perin stadionilla oli 30&nbsp;000 katsomopaikkaa, mutta puupenkkien vaihduttua muovi-istuimiin enää 28&nbsp;000. Stadionia on remontoitu kaksi kertaa, vuosina 1996 ja 2006, jotta sillä voidaan pelata Mestarien liigan otteluita.

Romanian jalkapallomaajoukkue pelaa stadionilla kotiottelunsa. Ensimmäinen niistä oli maaliskuussa 1977 Turkkia vastaan.

## Merkittäviä otteluita Stadionul Ghencealla
* 9. huhtikuuta 1974 – FC Steaua Bukarest vs. OFK Belgrad 2–2. Ystävyysottelu, ensimmäinen ottelu stadionilla.
* 23. maaliskuuta 1977 – Romania vs. Turkki 4–0. Balkanin cup-ottelu. Romanian maajoukkueen ensimmäinen ottelu stadionilla.
* 16. huhtikuuta 1986 – FC Steaua Bukarest vs. RSC Anderlecht 3–0. Euroopan Cupin semifinaaliottelu. Voiton seurauksena Steaua pääsi Euroopan Cupin finaaliin.
* 6. huhtikuuta 1988 – FC Steaua Bukarest vs. SL Benfica 0–0. Euroopan Cupin semifinaali.
* 5. huhtikuuta 1989 – FC Steaua Bukarest vs. Galatasaray SK 4–0. Euroopan Cupin semifinaaliottelu. Voiton seurauksena Steaua pääsi Euroopan Cupin finaaliin.
* 15. marraskuuta 1989 – Romania vs. Tanska 3–1. Voiton seurauksena Romania selviytyi vuoden 1990 MM-kilpailuihin ensimmäisen kerran 20 vuoteen.
* 28. syyskuuta 1991 – FC Steaua Bukarest vs. FCM Bacau 4–1. Liga 1 -ottelu, jossa uusi valaistus oli ensimmäistä kertaa käytössä.
* 25. helmikuuta 2005 – FC Steaua Bukarest vs. Valencia CF 2–0. Steaua voitti rangaistuspotkukilpailun 4–3, ja pääsi 16 parhaan joukkoon UEFA Cupissa. Monien mielestä voitto oli tärkein kuluneen 15 vuoden aikana, se merkitsi uuden aikakauden alkua.
Ithaca 37

**Ithaca 37** on pumpputoiminen haulikko, jota tehdään suuria määriä siviili-, sotilas-, ja poliisivoimien käyttöön. Ase tunnetaan myös nimellä *Featherlight*, ja se hyödyntää uutta sinkoutumisen ja lastauksen yhdistelmää.

## Historia
Aseen ovat suunnitelleet John Browning ja John Pedersen. Ase oli alun perin markkinoilla nimellä Remington Model 17. Ensimmäisen maailmansodan jälkeen Ithaca Gun Company oli kehittänyt uuden pumpputoimisen haulikon, jonka ideana oli ensisijaisesti kilpailla Winchester Model 12:n kanssa.

Lamakauden ahdistaessa ja suursodan häämöttäessä oli ehkä huonoin mahdollinen aika esitellä uusi urheiluase. Haulikko kuitenkin vakuutti toisessa maailmansodassa ja osoitti suunnittelun onnistuneen. Monet urheiluaseiden valmistajat lopettivat tuotannon samana aikana, kun Ithaca puolestaan ryhtyi sodan aikana lisäämään tuotantoaan sotilaskäyttöön, esimerkiksi M1911-pistoolit ja M3-konepistoolit.

Toisen maailmansodan jälkeen Ithaca 37 sai omistajamuutoksen vuoksi uuden nimen Model 87. Tuotanto keskeytettiin vuonna 2005, kun Ithaca jälleen kerran vaihtoi omistajaa. Tuotanto on jatkunut Ohiossa.

## Käyttäjät
Suurin yksittäinen käyttäjä Yhdysvaltain asevoimien ulkopuolella on Los Angelesin poliisilaitos.

## Lähteet
Tiwal

**Tiwal** (kab. **At wawal** suom. *lupauksensa pitävät miehet*) on noin 1000 asukkaan kylä Algeriassa. Se sijaitsee noin kaksi kilometriä  At Maεucesta, Béjaïan maakunnassa. Väestö saa elantonsa viikunan ja oliiviöljyn valmistamisesta. 

## Historia

Tiwal on tunnettu ranskalaisten siirtomaavallan vastaisessa taistelussa täytetystä roolista. 27. tammikuuta 1957 kylä oli ensimmäisen Beni Maouchen kapinan tapahtumapaikka. Siitä ajasta lähtien kylää on kutsuttu myös 14 marttyyrien kylänä. 

Vuonna 1961, yksi vuosi vailla itsenäisyyden voittamista kylä oli uudelleen 10 uhria vaatineen verenvuodatuksen tapahtumapaikkana. 

## Aiheesta muualla

* Tiwalin kotisivu
Johan Sætre

**Johan Sætre** (s. 5. tammikuuta 1952 Trysil) on entinen norjalainen mäkihyppääjä, joukkuemäen maailmanmestari. Hän edusti Trysilgutten IL -seuraa.

Sætre sijoittui Lake Placidin olympialaisissa 1980 normaalimäen kilpailussa 14:nneksi ja suurmäessä 30:nneksi. Oslon MM-kilpailuissa 1982 hän kuului Norjan joukkueeseen, joka voitti kultaa joukkuemäen kilpailussa ennen Itävaltaa ja Suomea. Normaalimäessä hän sijoittui 17:nneksi ja suurmäessä 24:nneksi.

Sætre voitti maailmancupin kilpailun Gstaadin normaalimäessä kaudella 1980–1981. Uransa aikana hän sijoittui maailmancupin osakilpailuissa lisäksi neljä kertaa toiseksi ja neljä kertaa kolmanneksi. Maailmancupin kokonaiskilpailussa hän oli kuudes kausilla 1979–1980 ja 1980–1981. Keski-Euroopan mäkiviikolla hän sijoittui viidenneksi vuodenvaihteessa 1978–1979.

Sætre voitti Norjan mestaruuden normaalimäessä vuosina 1974–1977 ja 1979–1980 sekä suurmäessä 1976–1977 ja 1980. Hän sai Holmenkollen-mitalin 1981.

## Lähteet
*

### Viitteet
Olav Hansson

**Olav Hansson** (s. 23. heinäkuuta 1957 Røa, Oslo) on norjalainen uransa lopettanut mäkihyppääjä, kaksinkertainen MM-mitalisti. Hän edusti kotikylänsä Røan urheiluseuraa.

Hansson kuului Oslon MM-kilpailuissa 1982 Norjan joukkueeseen, joka voitti kultaa joukkuemäen kilpailussa ennen Itävaltaa ja Suomea. Suurmäessä hän saavutti hopeaa 2,8 pistettä Matti Nykäselle hävinneenä. Normaalimäessä hän oli seitsemäs.

Hansson kilpaili maailmancup-tasolla vuodenvaihteesta 1981–1982 kevääseen 1987 saakka. Hän sijoittui osakilpailuissa parhaimmillaan kahdeksan kertaa toiseksi ja kolme kertaa kolmanneksi. Maailmancupin kokonaispisteissä hän oli neljäs kaudella 1982–1983.

## Lähteet
*
Itävallanajokoira

**Itävallanajokoira** () on itävaltalainen koirarotu.

## Ulkomuoto

Kallo on leveä, kuono voimakas ja kuononselkä suora. Purenta on leikkaava. Silmät ovat tummanruskeat. Korvat ovat keskipitkät, riippuvat ja kärjistään pyöristyneet. Häntä on pitkä ja hieman kaareva. Urosten säkäkorkeus vaihtelee 50–56 cm välillä ja narttujen 48–54 cm välillä.

Karvapeite on lyhyt (n. 2 cm pitkä), sileä, tiivis. Värityksen pitää olla musta pienin, selvästi erottuvin merkein, joiden sävy vaihtelee vaaleasta tummaan punaruskeaan. Silmien yläpuolella täytyy olla punaruskeat merkit, mihin viittaa myös lempinimi *vieräugl* eli "nelisilmä", samoin kuin sanan *brandlbracke* osa *brand*, joka merkitsee "tulta" tai "ruostetta" (merkkien väriin viitaten). 

## Luonne ja käyttäytyminen
Rotu on luonteeltaan miellyttävä, työssään tarkkavainuinen. Sen pääasiallista riistaa ovat jänikset, ja sitä käytetään sekä ajavana että jäljestävänä koirana, mm. vuoristoissa.

## Alkuperä

Itävallanajokoiran uskotaan olevan alkuperäisen "kelttienajokoiran" (mahdollisesti sama rotu kuin kelttienvinttikoira) ja juranajokoiran välisen risteytyksen tulos - lisäksi myös hubertuksenajokoiralla saattoi olla vaikutusta rodun kehittymiseen. Itävallanajokoirasta ei ole kuitenkaan tunnettua historiaa ennen 1800-luvun puoliväliä, ja se hyväksyttiin kotimaassaan ensimmäisen kerran virallisesti vuonna 1884. 

## Katso myös
*Puolanjahtikoira
*Unkarinajokoira

## Lähteet
Manselinsaari

**Manselinsaari** (, ) sijaitsee Hudsoninlahden luoteisosassa Nunavutissa, Kanadassa. Saari sijaitsee Ungavan niemimaan läheisyydessä. Saarella on pituutta 112&nbsp;km ja leveyttä 48&nbsp;km, ja sen pinta-ala on 3&nbsp;180 km². Se on Kanadan 28. suurin ja maailman 159. suurin saari. Manselinsaari on osa Kanadan arktista saariryhmää. Saarella sijaitsee karibuille rauhoitettu luonnonsuojelualue.

Manselinsaari nousee vain alle sata metriä merenpinnan yläpuolelle ja viimeisimmän jääkauden aikana se oli merenpinnan alla. Saaren maaperä on pääasiassa kalkkikiveä.

## Lähteet

## Kirjallisuutta
* Aylsworth, J. M., and W. Shilts: *Surficial Geology of Coats and Mansel Islands, Northwest Territories*. Ottawa: Energy, Mines, and Resources Canada, 1991. 
* Furnell, D. J.: *Summer Polar Bear Tagging on Mansel Island, N.W.T*. Yellowknife: N.W.T. Wildlife Service, Govt. of the Northwest Territories, 1979.
* Polunin, Nicholas: *Additions to the Floras of Southampton and Mansel Islands, Hudson Bay*. Contributions of The Gray Herbarium, Harvard University, No.165. 1947.
Kalmius

**Kalmius** (, , joidenkin lähteiden mukaan aiemmin myös *Kalka*) on Itä-Ukrainassa virtaava  209&nbsp;km:n pituinen joki. Sen keskivirtaama on 6,23 m³ / s (alajuoksun Prymorskin mittauspiste). Se saa alkunsa Donetskin alueella, virtaa suuren Donetskin teollisuuskaupungin läpi ja laskee Asovanmereen Mariupolin kaupungin kohdalla.

Joen vettä käytetään muun muassa kasteluun, teollisuuden ja yhteiskunnan tarpeisiin. Joen virtaus ei ole luonnollinen, sillä Kalmiusjokeen on padottu useita pieniä tekojärviä. Näistä yksi sijaitsee Donetskin kantakaupungissa, jossa on noin 400 metriä leveä ja 4&nbsp;000 metriä pitkä *Kalmiuksen tekojärvi*. Suurkaupungin pohjoispuolella joen latvavesistä on puolestaan padottu *Ylä-Kalmiuksen tekojärvi*, jonne on ulottunut myös pohjoisesta saapuva Donets–Donbass -kanava.

## Lähteet

## Aiheesta muualla
Andientiikerikoira

**Andientiikerikoira** on bolivialainen koirarotu.

## Ulkomuoto
Andientiikerikoira on harvinainen koirarotu, jota tavataan Boliviassa. Monet ihmiset uskovat sen tietyllä linjalla tavattavan *tuplakirsun* parantavan sen jäljestyskykyä – kaikesta huolimatta ei ole olemassa tutkimusta, joka osoittaisi onko tuplakirsusta hyötyä vai haittaa. Tuplakirsu muistuttaa tavallista koiran kirsua, mutta ihokaistale ja karvoitus jakaa sen kahtia ylähuuleen asti.

20. vuosisadan raportit sisältävät tutkimusmatkailija Percy Fawcettin vuonna 1913 tekemän raportin. Viimeaikaisimmat havainnot saavuttivat laajaa lehdistönäkyvyyttä vuosina 2006-2007. Kolme tästä rodusta otettua kuvaa levisivät mm. BBC New'siin: yksi Bella-nimisestä nartusta ja kaksi sen pojasta Xingusta. On mahdollista, että tuplakirsuisen andientiikerikoiran määrittely omaksi rodukseen olisi vielä ennenaikaista. Se saattaa olla vain yleisen andientiikerikoira-linjan geneettinen poikkeama.

Yksikään kennelklubi ei ole hyväksynyt andientiikerikoiraa viralliseksi roduksi. *Tiikeri*-sana sen nimessä viittaa itse asiassa jaguaariin eikä tiikeriin.

## Alkuperä
Andientiikerikoiran uskotaan polveutuvan navarranseisojasta, jonka espanjalaiset konkistadorit mahdollisesti toivat Keski- ja Etelä-Amerikkaan 1500-luvulla. Navarranseisojilla on kuvissa paljon huomaamattomampi kirsuhalkio kuin andientiikerikoirilla.

## Lähteet
* http://news.bbc.co.uk/2/hi/uk_news/6940289.stm 
"Double-nosed dog not to be sniffed at", BBC News -sivusto (2007-08-10).  
* http://www.timesonline.co.uk/tol/news/uk/science/article1499849.ece 
"Church organist required for jungle meteorite hunt", Times Online (2007-03-12).
Talbot hound

**Talbot hound** on sukupuuttoon kuollut englantilainen koirarotu.

## Ulkomuoto
Talbot hound oli kookas metsästyskoira, jolla oli voimakkaat leuat ja pitkät riippuvat korvat. Se muistutti vihikoiraa – sillä erotuksella, että oli väriltään valkoinen. Eräs asiantuntija on jopa kuvannut sitä "valkoiseksi kuin Alppien lumi".

## Luonne ja käyttäytyminen
Rodulla oli tarkka hajuaisti ja sen huhuttiin sen pystyvän metsästämään valkoisen uroshirven keskellä talvea, mutta mitään virallisia mainintoja tästä ei ole.

## Alkuperä
Talbot hound polveutui hubertuksenajokoirasta ja oli läheistä sukua vihikoiralle. Toisen teorian mukaan sen kantarotu olisi ollut pienikokoinen keskiaikainen rotu nimeltä langehren. Talbotin perhe, joka saapui 1000-luvulla normannien mukana Englantiin, toi maahan rodun esi-isät – jotka olivat mitä luultavimmin normandianajokoiria. Niistä tuli uudessa kotimaassaan pian arvostettuja hirvi- ja jälkikoiria. Vähitellen tummia ja valkoisia yksilöitä alettiin kasvattaa erillään toisistaan, mikä johti kahteen erilliseen jalostuslinjaan: vihikoiriin ja talbot houndeihin. Talbot hound mainitaan englantilaisessa kirjallisuudessa 1300-luvulta 1700-luvulle asti. Ketun metsästyksen kasvettua hirven metsästystä suositummaksi rotu kuoli sukupuuttoon.

Vähintään seitsemän englantilaissuvun kypäränkoristeessa ja useiden saksalaissukujen koristesymboleissa on kuvituksena talbot hound. Nimitystä *talbot* käytetään vaakunaopissa viittauksena hyväkäytöksisestä metsästyskoirasta. Sudburyn markkinakaupungilla Suffolkissa Itä-Englannissa on vaakunassaan sekä myös erään koulun ja monien urheiluseurojen tunnuksissa kuvattuna talbot hound. Koira on aina hahmoteltu kieli ulkona. Jopa perinteisiä pubeja, joista viisi sijaitsee Lontoossa, on nimetty rodun mukaan.

### Talbot tan
David Hancock mainitsee vanhan rodun nimeltä *Talbot Tan hound*, jollaisia hänen mukaansa syntyy vielä nykypäivänäkin. Ne eivät kuitenkaan ole valkoisia, vaan punaruskeita.

## Lähteet

## Aiheesta muualla
* Talbot hound -maalaus 15. vuosisadalta Englannista
Prinssi Charlesin saari

**Prinssi Charlesin saari** () sijaitsee Kanadassa, Nunavutin territoriossa, Qikiqtaalukin alueella, Baffininsaaren muodostamassa lahdessa nimeltään Foxen allas. Saari on matala mutta suurehko kooltaan, pinta-ala on 9&nbsp;521&nbsp;km². Saari on Kanadan 19:nneksi suurin saari ja maailman 78:nneksi suurin. Saari oli todennäköisesti paikallisten inuittimetsästäjien tiedossa aikaisemminkin, mutta ensimmäinen kirjattu havainto oli vuonna 1948, kun Kanadan ilmavoimien Albert-Ernest Tomkinson lensi alueen yli Avro Lancaster -koneellaan. Saari nimettiin Walesin prinssi Charlesin mukaan, joka syntyi samana vuonna. Saarella ei ole pysyvää asutusta.

## Lähteet

## Kirjallisuutta
* Morrison, R. I. G. 1997. "The Use of Remote Sensing to Evaluate Shorebird Habitats and Populations on Prince Charles Island, Foxe Basin, Canada". *Arctic*. 50, no. 1: 55.
Gabriela Sabatini

**Gabriela Beatriz Sabatini** (s. 16. toukokuuta 1970 Buenos Aires, Argentiina) on argentiinalainen entinen tennispelaaja. Hän oli yksi 1980-luvun lopun ja 1990-luvun alun johtavista naispelaajista maailmassa. Sabatini voitti urallaan yhden Grand Slam -turnauksen sekä kaksin- että nelinpelissä.

Sabatini voitti US Openin kaksinpelin vuonna 1990. Vuonna 1988 hän voitti Wimbledonin nelinpelin Steffi Grafin kanssa. Sabatini oli kaksinpelin loppuottelun häviävänä osapuolena US Openissa vuonna 1988 ja Wimbledonissa vuonna 1991. Soulin kesäolympialaisissa 1988 hän saavutti kaksinpelissä hopeaa. Sabatini osallistui myös Atlantan olympialaisiin 1996, mutta ei menestynyt niissä.

## Lähteet

## Aiheesta muualla

*
*Sabatini ITF:n sivustolla 
*Sabatini ITHF:n sivustolla 
*
Kimmo Volley

**Kimmo Volley** on lahtelainen lentopalloseura. Seuran miesten edustusjoukkue pelasi kaudella 2008/2009 1-sarjan kakkoslohkossa ja naisten joukkue naisten 1-sarjan kakkoslohkossa. Seuralla on myös junioritoimintaa.

Kimmo on voittanut miesten Suomen mestaruuden vuosina 1960, 1962 ja 1964. SM-hopeaa se on saavuttanut 1963, 1965, 1967, 1978 ja 1979 sekä SM-pronssia 1959, 1961, 1966 ja 1969. 

Naisten Suomen mestaruuden Kimmo on voittanut 1968, 1973 ja 1974. SM-hopeaa se on saavuttanut 1965, 1967 ja 1975 sekä SM-pronssia 1964, 1966, 1969, 1970, 1971 ja 1976. 

## Lähteet

## Aiheesta muualla
* Virallinen sivu
Bylotinsaari

**Bylotinsaari** () on saarin Baffininsaaren pohjoispuolella, Qikiqtaalukin alueella, Kanadassa, Nunavutin territoriossa. Saaren pinta-ala on 11&nbsp;067&nbsp;km². Suurin osa saarta kuuluu Sirmilikin kansallispuistoon. Saari on nimetty kuuluisan arktisten alueiden tutkimusmatkailijan Robert Bylotin mukaan. Se on 17. suurin Kanadan saari ja 71. suurin saari maailmassa.

## Geologia

Saaresta suuren osan peittävät jäätiköt ja Byam Martinin vuoret kuuluvat Baffinin vuorten jonoon. Se on osa Arctic Cordillera -vuoristoa, joka jatkuu aina Ellesmerensaarelle asti. Eteläinen pää saaresta on alankoa noin 1&nbsp;600&nbsp;km². Sitä peittää epäyhtenäinen tundra. Tasangon lounaispäässä sijaitsee Qarlikturvik-niminen laakso, jonka koko on noin 70&nbsp;km². Laakson peittänyt jää alkoi vetäytyä sieltä noin 6000 vuotta sitten jättäen jälkeensä hienojakoista sedimenttiä.

## Luonto
### Kasvillisuus
Nykyisin laakson pohja koostuu periglasiaalisten ilmiöiden aikaansaamasta kuviomaasta johon jään sulaessa syntyy pieniä järviä ja lampia. Ikirouta estää veden imeytymistä maahan ja huonosti kuivuvaan maahan syntyy kosteikkoja. Näillä alueilla tyypillisiä kasvilajeja ovat töppövilla, luhtavilla, vesisara, jääheinät, lapinhilpi ja riippaheinä.

Vastakohtana kosteikoille on kuivempia alueita, joita on alavaa maata ympäröivillä rinteillä, kukkuloilla ja periglasiaalisten ilmiöiden nostamilla maakummulla, terasseilla ja kuviomailla. Tällaista aluetta on alangosta noin 90 prosenttia ja kosteikkojen osuus on noin 10 prosenttia. Näillä kuivemmilla alueilla viihtyviä lajeja ovat muun muassa liekovarpio, silolapinvuokko, tunturiunikko, hapro, *[[ Alopecurus magellanicus|Alopecurus alpinus]]*, luminurmikka, tankipiippo, tundrapaju ja juolukka.

### Eläimistö
Bylotinsaarella elää 19 nisäkäslajia ja 71 lintulajia. Se julistettiin muuttolintujen suojelualueeksi vuonna 1965. Vuonna 2001 perustettiin Sirmilikin kansallispuisto, joka kattaa suurimman osan Bylot-saaresta lukuun ottamatta joitakin maa-alueita, jotka ovat inuittien omistuksessa olevia maita.

Alueella pesii yli 40 lajia muuttolintuja, muun muassa kiisloja, kajavia, myrskyliitäjiä, isolokki, tunturi- ja merikihu sekä lumihanhi. Lumihanhia saaren kosteikoissa pesii yli 50&nbsp;000 lintua ja se on niiden merkittävin pesimäalue maailmassa. Muita lintuja ovat korppi, kiiruna ja tunturipöllö.

Nisäkkäistä siellä elää muun muassa siperiansopuli ja kaulussopuli, napajänis, karibu ja naali.

## Arkeologiset löydöt
Bylotinsaarelta on löydetty inuittien rumpukehyksen osia, jotka on ajoitettu Dorsetin kulttuurin aikoihin noin 1000 jaa.

Saarella ei ole pysyvää asutusta, mutta Pond Inletin ja muiden pienempien kylien inuitit vierailevat saarella säännöllisesti.

## Lähteet

## Aiheesta muualla

* 
* 
* 
*
Gerhard Stöck

**Gerhard Stöck** (28. heinäkuuta 1911 Schönlanke &ndash; 29. maaliskuuta 1985 Hampuri) oli saksalainen yleisurheilija, keihäänheiton olympiavoittaja Berliinissä 1936.

Stöck oli aloittanut keihäänheiton tosissaan 1931 ja harjoitteli erikoisella menetelmällä. Hän juoksi jopa 15 kilometrin lenkkejä yleensä Itämeren rantahietikolla heittäen keihästä edellään. Vuosien 1934–1935 aikana Stöck seurasi tarkkaan Matti Järvistä filmaten hänen heittonsa ja opetteli saman tyylin. Syksyllä 1935 Stöck heitti Helsingissä Saksan ennätyksen 73,96.

Stöck oli monipuolinen urheilija, joka oli keihäänheiton ohella huipulla myös kuulantyönnössä ja piti hallussaan viisiottelun epävirallista maailmanennätystä. Hän voitti kolme opiskelijoitten maailmanmestaruutta, 1936 keihäässä ja viisiottelussa, 1939 kuulassa.

Berliinin kisoissa Stöck osallistui aluksi kuulantyöntöön. Siinä hän oli kolmannella sijalla alusta loppuun asti ja teki parhaan tuloksensa 15,66 viimeisellään.

Neljä päivää myöhemmin keihäänheitossa ennakkosuosikki oli Matti Järvinen, mutta tämä oli keskenkuntoinen loukkaantumisen jäljiltä, samoin kuin toinen kova suomalainen, Yrjö Nikkanen. Stöck oli kilpailussa viidentenä neljän kierroksen jälkeen. Adolf Hitlerin saapuessa stadionille Stöck heitti viidennen heittonsa, ainoan yli 70 metriä kantaneen. Tulos oli 71,84 ja se riitti kultaan Nikkasen viedessä hopeaa ja Kalervo Toivosen pronssia. Matti Järvinen jäi viidenneksi.

Pariisin EM-kisoissa 1938 Stöck sai kuulassa hopeaa tuloksella 15,59. Keihäässä hän jäi seitsemänneksi.

Toisen maailmansodan aikana Stöck palveli luutnanttina Wehrmachtissa ja oli mukana muun muassa Stalingradin taistelussa.

Gerhard Stöckin tytär Jutta Stöck juoksi 100 m aikaan 11,5 ja oli kahdesti EM-hopealla pikaviestissä.

## Ennätykset

* Kuula 16,49
* Keihäs 73,96
 
## Lähteet
Status quo ante bellum

**Status quo ante bellum** on latinankielinen termi, joka tarkoittaa kirjaimellisesti käännettynä ”kuten asiat olivat ennen sotaa”.

Termiä käytettiin alun perin määrittelemään rauhanehdot, joiden mukaan sotineet osapuolet palasivat ennen sotaa vallinneeseen tilaan. Kumpikaan osapuoli ei tällöin menettänyt alueita, omaisuutta eikä poliittista valtaa. *Status quo ante bellum* on vastakohta termille *[[uti possidetis]]*, jonka mukaan kumpikin osapuoli saa haltuunsa sodassa valloittamansa alueet ja muut hyödyt.

Termistä on johdettu muun muassa sanonta status quo. Termiä käytetään myös asuissa *status quo ante* ja *status quo antebellum* merkityksen muuttumatta.

Yksi kuuluisimmista historiallisista esimerkeistä, jossa on päädytty rauhaan ehdoilla *status quo ante bellum*, oli Yhdysvaltojen ja Britannian välillä käyty vuoden 1812 sota.

## Lähteet
Rasti-Kurikka

**Rasti-Kurikka** on Kurikassa ja Ilmajoella toimiva suunnistusseura. Kurikan Ryhdin suunnistusjaos perusti Rasti-Kurikan vuonna 1980. Seuran miesten edustusjoukkue on muun muassa sijoittunut vuoden 1981 Jukolan viestissä sijalle 7, joka on paras sijoitus Jukolan viestissä tähän mennessä. Seuraa edustavat muun muassa australialainen Troy de Haas ja venäläinen Jevgeni Fadeev. Suunnistusta harrastava kansanedustaja ja hiihdon arvokisamitalisti Juha Mieto on Jukolan viesteissä suunnistanut Rasti-Kurikan joukkueessa.

## Lähteet

## Aiheesta muualla
* Rasti-Kurikan kotisivut
Guelphin yliopisto

**Guelphin yliopisto** on 1964 perustettu kanadalainen yliopisto. Yliopisto kuuluu Kanadan keskikokoisiin yliopistoihin, ja se sijaitsee Guelphissa Ontariossa. Yliopistossa voi suorittaa useiden alojen tutkintoja, mutta se on keskittynyt varsinkin biotieteisiin, ja sen saavutuksista tunnetaan erityisesti tutkimustyö maatalouden ja eläinlääketieteen alalla. Kanadassa se tunnetaan myös korkeatasoisesta taiteiden ja musiikin alojen opetuksesta.

## Aiheesta muualla

*Guelphin yliopisto
Putki

**Putki** on pitkänomainen, poikkileikkaukseltaan tavallisimmin pyöreä, yleensä muovista tai metallista valmistettu ontto esine. Putkia tarvitaan niin rakennusteollisuudessa kuin lääketeollisuudessakin. Matematiikassa putki on kappaleena lieriö. Putkien halkaisijat ja pituudet vaihtelevat.

## Käyttökohteet

LVI-tekniikassa putkia käytetään erityisesti vesijohtoina, viemäreinä ja kaukolämmitykseen. Putkia käytetään myös lattialämmityksessä tai lämpöpattereiden välillä veden kuljettamiseen. Putkia käytetään kantavina rakenteina erityisesti halleissa. Lisäksi putki voi toimia esimerkiksi pöydän jalkana. Putkia käytetään myös öljyn, maakaasun ja ammoniakin kuljettamiseen pitkilläkin etäisyyksillä, joten putkikuljetus on yksi liikennemuodoista. 

## Valmistusmateriaalit

Putkia valmistetaan lukemattomista eri materiaaleista. Yleisiä putkien materiaaleja ovat useat metallit ja muovit. Näistä esimerkkeinä ovat teräsputket, kupariputket, alumiiniputket, PVC-putket ja lasikuituputket. Lisäksi putkia valmistetaan betonista. Nykyään muoviputkia suositaan vesijohtoina ja viemäriputkina. Historiassa on käytetty puuta ja lyijyä putkien valmistamiseen, mutta ne ovat väistyneet parempien materiaalien tieltä.
Feng Huo

**Feng Huo** (FH) on kiinalainen sotilaallisten tietoliikennesatelliittien sarja. Ne välittävät signaalia C- ja UHF-taajuuskaistoilla. Niiden käyttäjä on Kiinan kansanarmeija.

Ne on valmistanut China Aerospace Science and Technology Corporation. Satelliitit perustuvat DFH-3-tietoliikennesatelliittiin, joka on siviilisatelliitti. Niiden paino on 2300 kg. Satelliitit laukaistaan Pitkä Marssi 3A-kantoraketeilla Xichangista geosynkrooniselle kiertoradalle. 
  
## Sateliitit
* FH 1 (ZX 22) laukaistiin 25. tammikuuta 2000   
* FH 2 (ZX 20) laukaistiin 14. marraskuuta 2003   
* FH 3 (ZX 22A) laukaistiin 12. syyskuuta 2006

## Lähteet
* Guenther's Space Page, Spacecraft
OmaPosti

**OmaPosti** (vuonna 2001 avattu palvelu toimi 10.6.2019 asti nimellä ***Netposti***) on Postin ylläpitämä, verkkoselaimella ja älypuhelimen sovellusohjelmalla käytettävä sähköinen palvelu.

Vanha Netposti oli uuden palvelun avaamisesta huolimatta käytettävissä Säästöpankin ja OmaSäästöpankin verkkopankissa 8.12.2019 ja S-Pankin verkkopankissa 31.12.2019 asti.

## Palvelun kuvaus

OmaPostin avulla yritykset ja muut yhteisöt sekä viranomaiset voivat lähettää viestejä asiakkailleen sähköisessä muodossa, esimerkiksi laskuja, palkkalaskelmia, kirjeen muodossa olevia viestejä (kirjekopioita) tai tiedotteita. Tällaisen viestin vastaanottaja voi myös arkistoida kaiken saamansa aineiston maksuttomasti. OmaPosti ei ole sähköposti vaan Postin tarjoama maksuton sähköinen vaihtoehto postilaatikolle ja mappiarkistoille. OmaPosti ei myöskään nimestään huolimatta ole postilaissa tarkoitettu postipalvelu.

OmaPostiin voivat lähettää viestejä ainoastaan palveluun rekisteröityneet yritykset ja organisaatiot. Tällä tavoin on varmistettu, ettei palvelun kautta tule roskapostia eivätkä tietokonevirukset pääse leviämään. Myös vastaanottajien on oltava rekisteröityneitä, mikä edellyttää henkilöllisyyden todistamista esimerkiksi verkkopankkitunnuksilla. OmaPostin käyttö on turvattu TLS-yhteydellä.

## Lähteet

## Aiheesta muualla

* OmaPosti.fi
Falkirk

**Falkirk** (, ) on Skotlannin keskiosassa sijaitseva kaupunki. Se sijaitsee noin 40 kilometriä Glasgow'sta koilliseen ja noin 40 kilometriä Edinburghista länteen. Falkirk on samannimisen hallintoalueen pääkaupunki ja sen asukasluku oli vuoden 2001 väestönlaskennassa 32&nbsp;890.

## Historia

Falkirkin alueella on ollut asutusta roomalaisten ajoista lähtien. Alueen läpi rakennettiin Antoninuksen vallin ja yksi valliin kuuluvista linnoituksista sijaitsi nykyisen kaupungin alueella. 500- tai 600-luvulla kristityt lähetyssaarnaajat saapuivat alueelle ja heidän rakentamansa kirkko antoi asutukselle nimen *Egglesbrech* (täplikäs kirkko). Myöhemmin nimi kääntyi skotiksi muotoon *Fawkirk*. 

Falkirkin tienoilla on käyty kaksi merkittävää taistelua. Vuonna 1298 käydyssä Falkirkin taistelussa kuningas Edvard I löi William Wallacen. Toinen Falkirkin taistelu käytiin vuonna 1746 Jakobiittikapinan yhteydessä. 

Carron Companyn rautaruukin perustaminen ja Forthin–Clyden kanavan rakentaminen 1700-luvun lopulla kasvattivat Falkirkin asukaslukua ja tekivät siitä merkittävän teollisuuskeskuksen. 1900-luvulla kysyntä laski tasaisesti, monet rautaruukit lopettivat toimintansa ja kaupungin teollinen merkitys väheni. 

## Urheilu
Skotlannin valioliigassa pelaava Falkirk FC sekä 3. divisioonassa pelaava East Stirlingshire FC ovat kotoisin Falkirkistä.

## Tunnettuja falkirkiläisiä
* John Logie Baird – television keksijä
* David Weir – jalkapalloilija
* Elizabeth Fraser – laulaja
* Calvin Harris – laulaja-lauluntekijä, musiikkituottaja ja DJ
* Tommy Douglas – kanadalainen poliitikko

## Ystävyyskaupungit
Falkirkin ystävyyskaupunkeja ovat:

*  Créteil
*  Quimper
*  Odenwald
*  San Rafael

## Lähteet

## Aiheesta muualla

* Falkirkin kotisivut
Amund Ringnesin saari

**Amund Ringnesin saari** () on yksi kolmesta suurimmasta Sverdrupinsaaresta, jotka sijaitsevat pituuspiirien 78 ja 79 välillä Nunavutin territoriossa Kanadassa. Saari sijaitsee Ellef Ringnesin saaresta itään ja Axel Heibergin saaresta länteen. Amund Ringnesin saaren ja Ellef Ringnesin saaren erottaa Hasselinsalmi. Saaren eteläpuolella ovat Hendrikseninsalmi ja Cornwallinsaari. Idässä ovat Norwegian Bay -lahti ja Haig-Thomasinsaari, pohjoisessa Pearynsalmi.

Saaren pinta-ala on 5&nbsp;255 km², ja se on Kanadan 25. ja maailman 111. suurin saari. Saaren korkein kohta on Anderseninlahden luoteispuolella oleva nimeämätön selänne, jonka korkein kohta on 265 metriä merenpinnasta.

Norjalaisen Otto Sverdrupin retkikunta löysi Swedrupin saaret ja nimesi Amund Ringnesin saaren Oslossa toimineen panimon Amund Ringnesin mukaan, joka toimi hänen tutkimusmatkansa yhtenä rahoittajana. Saari oli Norjan valtion omaisuutta vuodesta 1902–1930, minkä jälkeen se siirtyi Kanadalle.

## Lähteet

* Amund Ringnes Island at The Columbia Gazetteer of North America. 2000.

## Kirjallisuutta
* Atkinson, Nigel. *Late Wisconsinan Glacial and Relative Sea Level History of Amund and Ellef Ringnes Islands, Nunavut, Canada*. Ottawa: Library and Archives Canada = Bibliothèque et Archives Canada, 2005. 
* Balkwill, H. R. *Geology of Amund Ringnes, Cornwall, and Haig-Thomas Islands, District of Franklin*. Ottawa, Ont., Canada: Geological Survey of Canada, 1983. 
* Hodgson, D. A. *Surficial Materials and Geomorphological Processes, Western Sverdrup and Adjacent Islands, District of Franklin (Including Amund Ringnes, Southern Ellef Ringnes, Cornwall, Graham and King Christian Islands)*. Ottawa: Geological Survey of Canada, 1982. 
* Hopkins, W. S. *Some Spores and Pollen from the Christopher Formation (Albian) of Ellef and Amund Ringnes Island, and Northwestern Melville Island, Canadian Arctic Archipelago*. [Ottawa]: Dept. of Energy, Mines and Resources, 1974. 

## Aiheesta muualla
*The Ringnes Islands  University of Guelph